مصامدا

لمصامدا ولا امصمودن واحد لقبيلة امازيغية كبيرة فرع من لبرانصا و كاينة معا زناتيين و صناهجا وهوارة، لمصامدا بلعكس ديال دوك جوج لقبايل لخرين ماتشتتوش بزاف فشمال افريقيا و تكونصونطراو بواحد لمانيرة خاصة فلمغريب لاقصى (لمغريب ديال دابا) سيرتو فلغرب ديالو، تما كايضومينيو السواحل دلمحيط التيلاسي (بحال سهول ديال تامسنا اللي غادة من من سلا و ازمور حتال اسفي) و جبال دلاطلس لكبير (جبل درن)، و واحد الطرف من الريف لغربي لمعروف بجبالة ؤلا جبال غمارة. التواسع ديال لموحدين خلات بزاف منهوم و شوف ݣاع فاميلات كاملة باش يتانسطالاو بعيد على لبلاد لاصيلي ديالهوم و بلخصوص سكنو ايفريقية (تونس ديال دابا) وكانو بعضين منهوم حتا فلاندلوس. هوما دارو تلاتة ديال لملايك: لبورغواطيين و لموحدين ؤ لحفصيين. لاصل د سمية. لكلمة ديال مصمودة جات من لامازيغية "ⵉⵎⵚⵎⵓⴷⵏ" (امصمودن ؤلا امزمودن) ومقادة من جوج دلكلمات: امص غاتولي امز، واللي كاتعني " شاد شي حاجة" (حݣا منها نيت مناش جات لكلمة ديال "ماسينيسا" واحد لماليك ديال نوميديا) و "امود" زعما "الزرع/لحصاد". امز امود "AmezAmud" باش تولي امزمود و فاش تعرب غاتولي امصمود لكلمة كاتجي فالداريجة بلمعنى ديال "مالين الزرع". هادشي كايبين باللي كانو فلاحا و سكنو لبلايص اللي فيها الصابة و الرواضي اللي كاتفلّح. رد لبال: تاشلحيت غالبا كاتحول الصاد لزاي بحال، الصلا غاتولي تازاليت، داكشي علاش كانلقاو مصمودي هيا سمية عربية ل امزمودي. التقسيم. على حساب التقسيم ديال كولان Colin، قسم القبايل لمصمودية لتلاتة: -جماعة ديال مصمودة الشامالية غادية من لبحر لمتوسط حتال واد سبو وهوما اللي معروفين بغمارة. -جماعة ديال مصمودة الوسطانية غادية من واد سبو حتال واد مّربيع وهوما برغواطة. -جماعة ديال مصمودة الجانوبية غادية من مربيع حتال جبال الاطلس الصغير و اغلبهوم شلوح. لقبايل لمصمودية. لقبايل دلمصامدا اللي تدكرو فواحد لكناش قديم على ماتݣال تكتب فلقرن 14م سميتو مفاخر البربر و مولاه مامعروفش و راه كاينين فيه جوج نسخات فلخيزانة لعامة ديال الرباط و اللي قراه ؤ حقق فيه سي عبد لقادر بوباية (فاݣد باللي لبعض منهوم تعربو ؤ مابقاوش كايدويو بلمصمودية): فالصراحة، ماشي هادو ݣاع لقبايل لمصمودية مول النص نسا مادكر شلا قبايل خرين ومن بينهوم "هرغة" و "مسكالة" لقبايل اللي جا منهوم لمهدي بن تومرت و نسا حتا "غمارة" واحد لقبيلة جبلية كبيرة و مشهورة فالريف لغربي شادين من جوايه ديال انفا (كازا فلقديم) حتال جوايه نكور واللي حتاهوما مصامدا واخا دابا لغالبية فيهوم تعربو اما لبعض لاخور كايدويو بتاغماريت و اللي عندها واحد لقرب لتاشلحيت ؤ زيد و زيد. خلاص، وعلى مادكر مول لكتاب ديال "مفاخر البربر" براصو، هوما قبايل كتار بزاف و مكايتحصاوش ؤ بلادهوم مجموعة كتر ماهيا مفرقة. لوغة. كاينين جوج لوغات مصمودية دابا اللي بقاو وهوما تاشلحيت ؤ تاغماريت وحدة مبين اللوغات لامازيغية واللي تابعة لّفرع الشمالي فلاطلس اللي كاينين فالريف، واحد لعداد كبير دلمصامدا اللوغة اللولة ديالهوم دابا هيّا الداريجة. تامصموديت كاتّعتابر بحال تاشلحيت لقديمة، يعني اللي كايهضر بتاشلحيت غايݣد يفهمها ولايني فيها شي كلمات تنساو ؤ مابقاوش كايداولو دابا، هاد اللوغة غاتعرف زمان الدهبي ديالها فلوقيتة دلموحدين معا لمهدي بن تومرت كانت لوغة دلعيلم ديك ساع و بلخصوص فالضومين ديال لبوطانيك و دلبهايم وهادشي غايشيّر ليه ابن لبيطار، ماشي غير هادشي كاين حݣا واحد لمخطوط كايرجع لقرن 12م كايتسما ب" لكتاب دسميات" وهوا واحد ديكسيونير عربو-امازيغي كتبها واحد لجازايري سميتو بن-تونارت (1085-1172) كانو كايخدموه لقضا كيف مرجيع باش يزممو لعقود و كانو كايخدموه حتا الطبا و لفرماسيانا و السحارا ديال ديك الساع، هاد لكتاب مكتوب بتامصموديت و شي كليمات فيه كايتدواو دابا غير فتاقبايليت و ديال الشاوية فلجازاير. هادشي كايوري باللي تامصموديت فلعهد دلموحدين كانت هيا اللي رايجة فلمغريب لبعيد. شي كلمات مدكورين فلمخطوط. لمخطوط ديال عبد الله محمد بن جعفر لقايسي اللي مكنّي ب "بن تونارت" ترجم فيه شلا كلمات من لمصمودية للعربية لفصحى، و ندكرو كيف متال: لقران لبرغواطي. لمصامدا ديال برغواطة اللي كانو فتامسنا. من بورݣراݣ حتال ام الربيع ؤ من سلا حتال اسفي مادخلوش ل اسلام بديك سّهولة ولايني دارو نبي ؤ ديانة ديالهوم ؤ سميتها ل"برغواطية" و اللي كايعبدو فيها الرب "اكوش ؤلا ياكوش". و قايدهوم كان هوا صالح بن طريف واللي شعلها حروب ضد لمسلمين لفاتحين و حفيدو يونس كان هوا اللي نشر هاد الديانة وقال فيها باللي صالح تدكر فلقران دلمسلمين و برر تانبيّيت ديال جدو، وقال باللي "الرسول محمد معا هوا عربي و كايهضر لعربية مايمكنش يدوز الديانة ديالو للامازيغ، هاد لخدمة غايديرها النبي صالح اللي كايهضر بلسانهوم" وكان كايستادل بالاية 14 من سورة ابراهيم: "وما ارسلنا من رسول الا بلسان قومه"، هادشي اللي خلاه يدير واحد لقران بلمصمودية اللي على حساب توارخيا كانو فيه تمانين سورة. هادشي غايخليه مكروه من لعرب ؤ حتا من لمرابطيا اللي غايفضيو معا ديانتو والارباما هادا كان سباب تاريخي علاش ݣاع الناس ديال تامسنا تعربو كاملين دابا واخا تعربو ولايني حافضو على لسانهوم لمصمودي وهادشي كايبان مزيان فالداريجة و اللكنة الداريجية لمتميزة اللي كايتهضر بيها مابين سلا ؤ اسفي. لغماريين. هوما تسعود دلقبايل فالشامال دلمغريب على لبحر المتوسط وبضبط فالريف لغربي و جوج منهوم صافي اللي باقيين كايدويو بلمصمودية، كايروج باللي لاصل دسمية جاي من "امغارن" وتقلبات لميم معا لغين ؤ ولات "اغمارن" و كاين اللي كايقول بلي جات من لعربية من لفعل ديال "غمر" يعني بالدارجية "عمّر/فزݣ". على حساب لكتاب ديال "معجم البلدان" ديال ياقوت الحماوي واللي تكتب فلقرن تلطاش كايقول باللي لغرب دلمغريب اللي كايطل على لمحيط التيلاسي كان سميتو "سوس" و قسمو على جوج : "سوس لادنى" ولعاصمة ديالو هيا طنجة و "سوس لاقصى" اللي بعيد عليها بشهراين دلمسير و مورا هاد سوس لاقصى كاين لبحر دالرمل و مامعروفش شنو كاين فلجنوب ديالو (كايقصد الصحرا). مابعيدش باللي هادشي يقدر يعطي لفرضية ديال فواحد لوقت قديم و قبل من دخول دلعرب كان جبالة و تامسنا و سوس "لاقصى" (يعني لقنت الشّمال-لغربي دلمغريب) كايدويو تقريبا نفس اللهجة و اللي هيا لمصمودية. تاتير ديالهوم برا دلمغريب. بن تومرت فاش دار الدولة الموحدية كان لمقصود ديالها ماشي غير ديني ولايني حتا قبايلي، وعلى هادشي دار واحد السلّوم دلحكام دقيق بزاف واللي كايخلي لقياد دلقبايل لمصمودية من غير واحد الزناتي سميتو عبد لمومن واللي غايجي موراه هوما اللي كانو شادين لحكام و تجمعو فواحد لمجلس اللي كايتسما "لمجلس دلعشرة" (بلفرانساوية: conseil des dix) وهيا اللي كانت لهيكل و لقوام دليدارة لموحيدية و عاد تدار واحد لمجلس د "لخمسين" واللي كايجمع فيه لعيان من ݣاع ليمبراطورية ديالو سيرتو من لقبايل لمصمودية بحال هرغة، اهل تينمل، هنتاتة، ݣدميوة، هسكورة وزيد ؤزيد… ، هادشي الللي غايخلي التاتير لمصمودي يوصل للاندالوس و حتا تونس اللي حكم فيها "ابو حفص لهنتاتي" عشير بن تومرت و هوا من لقبيلة ديال هنتاتة فسوس و كاين ݣاع واحد الجامع قديم فلعهد دلحفصيين فتونس لعاصيمة سميتو "جامع لهنتاتي" ومنسوب لهاد لقبيلة. كاينين شلا قبايل مصمودية سكنو لاندالوس، ولايني الشمال ديال لاندالوس كان كاملو تقريبا حاكمين فيه طواسل مصمودية(سوس، غمارة و برغواطة) وسكنو سيرتو الشمال دلبرطقيز بينما فلجانوب الشرقي كانو حاكمينو زناتا بالدرجة اللولة. فلكناش ديال بن خلدون "المقدمة". هضر ابن خلدون (1332-1406) على لمصامدة وݣال فيهوم: "وامّا المصامدة وهم من ولد مصمود بن يونس بربر فهم اكثر قبائل البربر واوفرهم، من بطونهم: برغواطة وغمارة واهل جبل درن. ولم تزل مواطنهم بالمغرب الاقصى منذ الاحقاب المتطاولة. وكان المتقدّم فيهم قبيل الاسلام وصدره برغواطة. ثم صار التقدّم بعد ذلك لمصامدة جبال درن الى هذا العهد. " طرجامة: "امّا لمصامدة هوما ولاد مصمود ولد يونس ولد بربر وهوما اللي فيهوم لقبايل لكتار، اللي مابينهوم برغواطة وغمارة وولاد جبل درن، ومازال كايسكنو فلمغريب لبعيد من شحال هادا. وكانو برغواطة هوما اللي شادّين لاسلام اللوالة، من بعد داز هاد لفضل لولاد جبل درن لدابا. " وزاد: "فالمصامدة هم اهل الجبال بالمغرب الاقصى الّا قليلا منها وغيرهم في البسائط. " طرجامة: "لمصامدة هوما صحاب اللي كايسكنو الجبولة ليوما من غير واحد الشوية منهوم فالسهول. " وكان ݣال على بورغواطة باللي: "وهم الجيل الاوّل منهم، كان لهم في صدر الاسلام التقدّم والكثرة وكانوا شعوبا كثيرة مفترقين، وكانت مواطنهم خصوصا من بين المصامدة في بسائط تامسنا وريف البحر المحيط من سلا وازمور وانقى واسقى. " "طرجامة": "وهما اللوالة من هاد لمصامدة، كان عندهوم لاسلام شي حاجة كبيرة وكانو كتار ساكنين فالسهول ديال تامسنا وبرّا لمداين د لمحيط التيلاسي من سلا وازمور ؤ سير جبد. "على الناس ديال جبال درن (لاطلس لكبير): "يعمرها من قبائل المصامدة امم لا يحصيهم الّا خالقهم، قد اتخذوا المعاقل والحصون وشيّدوا المباني والقصور واستغنوا بقطرهم عن سائر اقطار العالم، فرحل اليهم التجر من الافاق، واختلفت اليهم اهل النواحي والامصار، ولم يزالوا مذ اوّل الاسلام وما قبله معتمرين بتلك الجبال قد اوطنوا منها اقاليم تعدّدت فيها الممالك والعمالات بتعدد شعوبهم وقبائلهم، وافترقت اسماؤها بافتراق اجيالهم. "على الناس ديال جبال درن (لاطلس لكبير): "يعمرها من قبائل المصامدة امم لا يحصيهم الّا خالقهم، قد اتخذوا المعاقل والحصون وشيّدوا المباني والقصور واستغنوا بقطرهم عن سائر اقطار العالم، فرحل اليهم التجر من الافاق، واختلفت اليهم اهل النواحي والامصار، ولم يزالوا مذ اوّل الاسلام وما قبله معتمرين بتلك الجبال قد اوطنوا منها اقاليم تعدّدت فيها الممالك والعمالات بتعدد شعوبهم وقبائلهم، وافترقت اسماؤها بافتراق اجيالهم. " على الناس ديال جبال درن (لاطلس لكبير): "يعمرها من قبائل المصامدة امم لا يحصيهم الّا خالقهم، قد اتخذوا المعاقل والحصون وشيّدوا المباني والقصور واستغنوا بقطرهم عن سائر اقطار العالم، فرحل اليهم التجر من الافاق، واختلفت اليهم اهل النواحي والامصار، ولم يزالوا مذ اوّل الاسلام وما قبله معتمرين بتلك الجبال قد اوطنوا منها اقاليم تعدّدت فيها الممالك والعمالات بتعدد شعوبهم وقبائلهم، وافترقت اسماؤها بافتراق اجيالهم. " "طرجامة:" "فيها (جبال درن) بزاف دلبشري ما يحسبهوم غير اللي خلقهوم، بناو ديور و سوار وقلاع (اݣودار) وبناو قصور ؤ كانو قادرين يعيشو معزولين بلا مايحتاجو لباقي دلعالام حيت خيراتهوم كافيينهوم. جاو ليهوم التجار من شلّا بلايص، وكانو من لبدية ديال اسلامهوم وقبل منو ݣاع ساكنين فدوك الجبولا ودارو بزاف د لملايك تمّا، ؤ شحال ما هزاتهوم لرض حيتاش كتار وتفرقات سمياتهوم فاش تفرقات لقبايل والدواور ديالهوم. "